EPÄTAVALLISIA ASIOITA
Isä, kiitos uskollisuudestasi. Uskomme, että saamme kokea sen -
uusilla tavoilla. Kiitos jokaisesta, joka on tullut paikalle tänään.
Rukoilen, että Sanasi tuo rohkaisua heidän elämäänsä.
Kiitos siitä Jeesuksen nimessä. Aamen, aamen. Voitte istuutua.
Puhun epätavallisista asioista.
Tiesitkö, että Jumala ei ole tavallinen?
Myöskään monet Hänen tekonsa eivät ole aivan tavallisia.
Jakeessa Apt. 19:11 puhutaan Paavalista, joka oli Efesoksessa -
perustamassa seurakuntaa.
"Ja Jumala teki ylen voimallisia tekoja Paavalin kätten kautta".
Mitä epätavallisia tekoja Jumala tekee tai voi tehdä elämässäsi?
Jumala antaa monien ihmisten elämään epätavallisia asioita.
Raamatusta puhutaan usein Jumalan epätavallisista teoista.
Kreikan sana Paavalin kautta tapahtuneille "ylen voimallisille" -
teoille tarkoittaa ainutlaatuista, harvinaista tai ainutkertaista.
Sellaisia epätavalliset asiat ovat. Kuka edes haluaisi elää tavallista elämää?
Vanhassa testamentissa Jumala teki monia epätavallisia tekoja.
Kun Hän toi kansansa vapauteen, Hän halkaisi kokonaisen meren.
Jakeessa Joos. 10:14 Jumala teki jotain aivan ennennäkemätöntä: -
"Eikä ole ollut sen päivän vertaista, ei ennen eikä jälkeen..."
Jumala teki jotain ainutkertaista: Hän pysäytti auringon päiväksi, -
jotta israelilaiset saisivat täyden voiton vihollisistaan.
Jumala haluaa toteuttaa toiveenne epätavallisten ihmeiden kautta.
Hän tekee jotain epätavallista, jotta voisitte astua perintöosaanne.
Uskon, että koette tänä vuonna päiviä, jollaisia tulee vain kerran elämässä.
Jumala tekee jotain niin erityistä, ihmeellistä ja yliluonnollista, -
että tuo päivä muuttaa elämänne. Jeesuksen ensimmäinen ihme -
ei ollut parantamisihme, vaan veden muuttaminen viiniksi.
Hän aloitti epätavallisesti ja jatkoi tekemällä epätavallisia asioita.
Galatalaiskirjeen luvun 4 jakeessa 23 -
puhutaan orjattaresta ja vapaasta naisesta.
Edellisessä jakeessa sanotaan: -
"Aabrahamilla oli kaksi poikaa, toinen orjattaresta, toinen vapaasta."
Orjatar oli Hagar, vapaa nainen Saara.
"Mutta orjattaren poika oli syntynyt lihan mukaan..."
Tuon lapsen syntymässä ei ollut mitään epätavallista, -
vaan ihmiset saivat sen aikaan.
Vapaan naisen lapsi sen sijaan syntyi Jumalan erityisen lupauksen kautta.
Mikä tekee asioista epätavallisia Jumalan mittakaavassa?
Ihmeet eivät ole tavallisia. Hagarin lapsen syntymä ei ollut epätavallinen.
Saaran, vapaan naisen, lapsi sen sijaan syntyi vain siksi, -
että Jumala lupasi tuon asian. Se oli yliluonnollinen ihme.
Abraham oli satavuotias ja Saara 90. Se oli todella epätavallinen asia.
Efesos oli täynnä erilaisia uskontoja.
Velhot ja taikurit olivat olennainen osa kaupungin elämää.
Yliluonnolliset asiat olivat Efesokselle pakkomielle.
Paavali löysi sieltä 12 Jeesuksen seuraajaa.
Heitä saattoi toki olla enemmänkin, -
mutta jotenkin saan kuvan pienestä ryhmästä lannistuneita opetuslapsia.
Paavali puhui heille Pyhän Hengen kasteesta ja voimasta.
He eivät olleet kuulleetkaan siitä. He tiesivät vain Johanneksen kasteen.
Pyhän Hengen voima oli heille ennenkuulumaton asia.
Paavali rukoili heidän puolestaan, ja he täyttyivät Pyhällä Hengellä.
Lisäksi hän jäi sinne kolmeksi kuukaudeksi ja opetti synagogassa.
Siitä kerrotaan Apostolien tekojen luvussa 19. Paavalin opetukset -
eivät kuitenkaan sopineet perinteisille juutalaisille, ja hänet heitettiin ulos.
Niinpä hän meni kadun toiselle puolelle ja vuokrasi rakennuksen, -
jota kutsuttiin Tyrannoksen kouluksi. Paavali opetti siellä kaksi vuotta -
Jeesuksen herruudesta ja Jumalan kaikkivaltiudesta, ja kun hän lopetti, -
alkuperäisten 12 uskovan joukko oli kasvanut paljon suuremmaksi.
Apt. 19:10 "...kaikki Aasian asukkaat, sekä juutalaiset että kreikkalaiset, -
saivat kuulla Herran sanan. Ja Jumala teki ylen voimallisia tekoja -
Paavalin kätten kautta." Mitä nuo voimalliset teot olivat?
Jae 12 "niin että vieläpä hikiliinoja ja esivaatteita hänen iholtansa -
vietiin sairasten päälle, ja taudit lähtivät heistä -
ja pahat henget pakenivat pois." Voitteko kuvitella?
Ihmiset toivat Paavalille nenäliinojaan, hän rukoili niiden puolesta, -
ne asetettiin sairaiden ylle, ja Jumala teki ylen voimallisia ihmeitä.
Kuulostaa epätavalliselta. Jumalaa on hienoa palvella, koska se on seikkailu.
Siinä ei ole mitään perinteistä tai tavallista. On todella hienoa -
palvella epätavallisten asioiden Jumalaa, Jeesuksen nimessä, aamen.
Mooses oli epätavallinen lapsi.
Raamattu opettaa meille niin.
Jakeessa Hepr. 11:23 kerrotaan Mooses-lapsesta kaislojen seassa.
"Uskon kautta pitivät Mooseksen vanhemmat häntä -
heti hänen syntymänsä jälkeen kätkössä kolme kuukautta, -
sillä he näkivät, että lapsi oli ihana." Heistä Mooses oli epätavallisen ihana.
Onko teillä ollut lasta, joka on jo pienenä jotenkin epätavallinen?
Minulla on kuusi lastenlasta, ja ainakin pari heistä on epätavallisia.
Älä aliarvioi sitä, mitä Jumala voi tehdä epätavallisten lasten kanssa.
Ehkä minäkin olin epätavallinen lapsi, siltä minusta ainakin tuntui.
Tiesin sisimmässäni, että Jumalalla oli elämälleni erityinen suunnitelma.
Englanninkielisen käännöksen mu- kaan Mooses oli "epätavallinen lapsi".
Siksi hänen vanhempansa eivät pelänneet kuninkaan käskyä.
Epätavallinen lapsi.
Vanhemmat, älkää siis lannistuko, jos lapsenne ovat erikoisia.
Jumala haluaa tehdä epätavallisia asioita omiensa kautta.
Voimme joko huolehtia erikoisista lapsista tai rukoilla heidän puolestaan.
Jumala ei halua tehdä tässä maailmassa tavallisia asioita, -
vaan Hän haluaa tehdä erikoisia, ainutlaatuisia ja epätavallisia asioita.
Älä siis aliarvioi sitä, mitä Jumala voi tehdä epätavallisen lapsesi kanssa.
Mooses oli epätavallinen lapsi. Tiedätkö, mitä "Mooses" tarkoittaa?
Se tarkoittaa vedestä nostettua.
Jumala valmisteli Moosesta jo hänen syntymästään asti -
siihen, mitä hänelle tapahtuisi. Hänet pelastettaisiin veden vallasta, -
kun Punainenmeri jakautuisi. Raamatun kertomuksiin liittyy -
monenlaisia teorioita. Kuulin, että Punaisenmeren pohja -
ei todellakaan syvene tasaisesti, vaan ranta on jyrkkä ja kallioinen.
Vastarannalle on 20 kilometriä, ja sitten pitäisi vielä nousta -
rannalle jyrkkää kallioseinämää pitkin. Ajattelepa tätä. Joku kertoi, -
että Punaisenmeren pohjassa on luonnostaan korkea harjanne.
Ilmeisesti Jumala halkaisi meren juuri tuossa kohdassa, -
ja israelilaiset ylittivät meren tuota harjannetta pitkin.
Jos teoria on totta, Jumala ajatteli kansansa kohtaloa -
jo silloin, kun loi maailman. Olipa tämä tarina totta tai ei, -
uskon, että jopa Jumalan luomistyö palvelee Hänen suunnitelmaansa, -
ja Hän haluaa tehdä elämässäsi epätavallisia asioita.
Hän haluaa tehdä jotain harvinaista, ainutlaatuista ja ainutkertaista.
Uskomme, että saamme nähdä epätavallisia asioita!
Pidän jakeesta Hepr. 11:23, koska siitä sanotaan, -
että Mooseksen vanhemmat eivät pelänneet uhmata kuningasta, -
sillä he näkivät, että Jumala oli antanut heille epätavallisen lapsen.
Kuningas oli ilkeä ja paha. Hän halusi tappaa ja tuhota -
kaikki israelilaisten poikalapset, koska koki israelilaiset uhkaksi.
Tämä pariskunta tavallaan rikkoi lakia, koska heillä oli epätavallinen lapsi.
En kehota rikkomaan lakia, mutta tehdessään epätavallisia asioita -
Jumala käyttää usein ihmisiä, jotka osaavat murtaa rajoja.
Nämä ihmiset ymmärtävät, että maailmassa on monia rajoituksia.
Normaalius on monesti ahdas muotti, ja joskus Jumala haluaa -
Pyhän Hengen kautta tehdä jotain, joka murtautuu rajojen ulkopuolelle.
Mooseksessa oli jotain tällaista. Saarnasin Holy Trinity Bromptonissa.
Se on väkevä, karismaattinen seurakunta Lontoon sydämessä.
Bobbie ja minä olimme siellä pari vuotta sitten.
Saarnan jälkeen astuin alas lavalta ja menin lavan taakse.
Eräs mies odotti minua. Hän halusi puhua australialaisista viineistä.
Kyse on nyt viinin valmistuksesta, ei siitä, juoko joku viiniä vai ei.
Tämä mies tiesi selvästi paljon viineistä ja niiden valmistuksesta.
Hän kertoi, että eurooppalaisessa viininvalmistuksessa oli tärkeintä -
tehdä kaikki täsmälleen oikein. Australiassa rikottiin kaikkia sääntöjä.
Australialaiset alkoivat käyttää alumiinisia viinisäiliöitä.
He käyttivät sellaista maaperää, joka perinteisten viinimaiden mukaan -
ei sopinut viinin valmistukseen. He käyttivät kierrekorkkeja.
Kaikki tämä loukkasi monia vanhoissa viinintuottajamaissa, -
mutta australialainen viini on todella tasalaatuista, -
ja sen takia ihmiset tulevat nyt kaikkialta Australiaan katsomaan, -
kuinka viiniä tuotetaan siellä. Sitten hän sanoi: Hillsong on samanlainen.
Hän vertasi Hillsongia Vanhan maailman uskontoon.
Hän oli anglikaani, joten hän puhui liturgiasta, -
katedraaleista ja muista kauniista, vanhoista kirkkorakennuksista -
ja muodollisuudesta, joka uskontoon usein liittyy. En aio arvostella sitä, -
mutta Hillsong muutti tuon kaiken. Meillä ei ole isoa saarnastuolia, -
vaan olimme tietääkseni ensimmäiset, jotka korvasivat sen -
käytännöllisellä, kevyellä ja liikuteltavalla telineellä, -
jonka voi viedä pois tieltä ylistyksen ajaksi ja tuoda taas takaisin.
Perinteisesti kirkoissa on kiinteä alttaritaulu tai jokin muu kuva, -
mutta vuosia sitten aloimme käyttää näyttöä, jolla on muuttuvia kuvia.
Meillä ei ollut piirtoheittimiä, vaan raamatunkohdat näkyivät näytöillä.
Seurakunnillamme on monta kampusta tai toimipistettä.
Nykyään vastaavia seurakuntia on kaikkialla maailmassa.
Rikoimme sääntöjä monessa asiassa.
Mies rohkaisi jatkamaan sitä, sillä monet tulevat katsomaan, -
mitä Jumala tekee Australiassa. Hän on tehnyt epätavallisia asioita.
Olen iloinen siitä, että olen osa Jumalan epätavallista liikettä, -
jossa ei ole mitään järkeä ja jolla voisi olla vaikutusta -
myös maamme rajojen ulkopuolella. Se voi tavoittaa ihmisiä kaikkialla.
On pakko myöntää, että tämä kaikki on harvinaista ja ainutlaatuista, -
ja se kaikki johtuu Jumalan armosta.
Pidän siitä. En lain rikkomisesta, mutta joskus pitää olla valmis siihen, -
että Jumala tekee epätavallisia asioita epätavallisilla tavoilla.
Uskotaan, että Jumala näyttää meille jatkuvasti epätavallisia -
ja totutusta poikkeavia toimintatapoja tehdäkseen epätavallisia asioita.
Mooses oli epätavallinen lapsi. Joosefilla taas oli erityistä viisautta.
Apt. 7:9―10 "Ja kantaisät kadehtivat Joosefia ja myivät hänet Egyptiin."
"Kantaisät" ovat luonnollisesti Joosefin veljiä.
"Mutta Jumala oli hänen kanssansa ja pelasti hänet -
kaikista hänen ahdistuksistansa. Ja hän antoi hänelle armon -
ja viisauden faraon, Egyptin kuninkaan, edessä; -
ja tämä pani hänet Egyptin ja kaiken huoneensa haltijaksi."
Joosefin viisaus teki hänestä koko maan johtajan.
Englanninkielisen käännöksen mukaan tuo viisaus oli epätavallista.
Jotta viisaus olisi epätavallista, sen täytyy olla yliluonnollista.
Monet ovat luonnollisesti viisaita. Jumala antaa outoa viisautta.
Se ei ole vain viisasta. Se on profeetallista, vaistonvaraista, -
intuitiivista, innovatiivista ja täynnä aloitekykyä.
Uskotaan, että Jumala voi antaa tuollaista yliluonnollista viisautta.
Raamatussa puhutaan myös Sakarjasta, joka oli todella viisas.
Hän oli portinvartija Vanhassa testamentissa.
1. Aik. 26:14 "Sakarjalle, joka oli ymmärtäväinen neuvonantaja, -
heitettiin arpa, ja hänelle tuli pohjoispuolen arpa."
Portinvartija päätti, kuka pääsi sisään ja kuka ei.
Uskon, että Jumala antaa nuorille -
viisautta päättää, minkä he antavat vaikuttaa elämäänsä ja minkä eivät, -
koska Hän haluaa ylentää heitä niin kuin Hän ylensi Joosefin.
Hän antaa sinulle yliluonnollista viisautta. Et näe vain luonnollisesti, -
vaan tiedät yliluonnollisesti, mitkä ihmiset ja asiat -
eivät ole hyväksi tulevaisuudellesi. Tuo viisaus on suorastaan outoa, -
koska se on profeetallista. Tiedät asioita, jotka vain Jumala voi kertoa.
Tuollainen viisaus ylensi Joosefin koko maan johtajaksi.
Uskon, että Jumala antaa johtajia, jollaisia on vain kerran sukupolvessa.
He tarvitsevat jumalallista, yliluonnollista viisautta.
He ovat kuin portinvartijoita oman elämänsä suhteen.
He tietävät tulevaisuutensa olevan liian tärkeä sotkettavaksi.
Heillä on outoa, ainutlaatuista ja hämmästyttävää viisautta.
Jumalan viisaus rakentaa talon.
Jos elät viisaasti, sinulle avautuu uskomattomia ovia.
Se voi ilmetä työpaikallasi, unelmissasi -
tai muissa asioissa, joita Jumala antaa elämääsi.
Jumala voi myös avata ovia ihmeellisten ihmisten luo, -
jos vain uskot, että Hän antaa sinulle ainutlaatuista viisauttaan.
On paljon viisaita ihmisiä, mutta tämä viisaus ei voi olla meistä.
Tuollainen viisaus antaa kyvyn vaistota asioita.
Olemme askeleen edellä muita, koska kyse on Jumalan viisaudesta.
Silloin voimme luottaa intuitioomme ja pystymme vaistoamaan asioita.
Raamattu kertoo kahdesta ilmestysmajan rakentajasta.
Heidän taitonsa eivät olleet tavallisia, vaan ne olivat epätavallisia.
He olivat Besalel ja Oholiab. Heistä kerrotaan jakeessa 2. Moos. 35:35.
"Nämä hän on täyttänyt taidolli- suudella tekemään kaikkinaisia töitä, -
jommoisia tekevät seppä, kuvakudosten tekijä, -
kirjokankaiden kutoja, joka valmistaa punasinisiä, purppuranpunaisia -
ja helakanpunaisia kankaita ja valkoisia pellavakankaita, -
sekä muu kankuri, ne, jotka valmistavat kaikkinaisia töitä -
ja sommittelevat taidokkaita teoksia."
He olivat käsityöläisiä, tavallaan ilmestysmajan sisustussuunnittelijoita.
He antoivat Jumalan asumukselle loppusilauksen.
Raamatun mukaan heillä oli suorastaan poikkeukselliset taidot.
Uskon, joillakuilla teistäkin on.
Uskon, että täällä on ihmisiä, jotka viestivät epätavallisen hyvin, -
lahjakkaita strategeja sekä lahjakkaita eri alojen ihmisiä.
Elämässänne on jokin Pyhä Hengen antama epätavallinen lahja.
Pari jaetta aiemmin, jakeessa 2. Moos. 35:31 puhutaan hienosti -
yhdestä näistä käsityöläisistä, joilla on epätavalliset taidot.
Jumala oli täyttänyt hänet Jumalan hengellä, taidollisuudella, -
ymmärryksellä, tiedolla ja kaikkinaisella kätevyydellä.
Pyhä Henki oli siis antanut hänelle nuo epätavalliset kyvyt.
Uskon, että Jumala voi tehdä jotain epätavallista niillä asioilla, -
joita Hän on antanut käsiisi.
Ehkä sinulla on epätavallisia lahjoja. Ei niin, että ne olisivat outoja, -
vaan olet vain epätavallisen lahjakas jollakin elämänalueella.
Jumalaan ja epätavallisuuteen liittyy myös eräs hieno asia.
Hän voi tehdä epätavallisia asioita silloinkin, kun meillä ei ole lahjoja.
Uskon, että Jumala voi tehdä kauttasi jotain epätavallista.
Se on epätavallista, -
koska Pyhä Henki on antanut elämääsi nuo kyvyt ja asiat.
Ystäväni pastori Joseph Prince kertoi eräästä miehestä seurakunnassaan.
Hän oli arkkitehti ja sai upean työn: -
hänen piti rakentaa uima-allas Singaporen Marina Bay Sandsiin.
Sinne rakennettiin massiivinen luksushotelli ja -kasino, -
jonka katolla on uima-allas.
Se on epätavallisuudessaan suorastaan kummallinen.
Se on arkkitehtuurin mestarityö, joka ulottuu kolmen talon katolle.
Se oli mahdoton rakentaa, kunnes hän suunnitteli sen.
Arkkitehti kertoi, että Jumala antoi hänelle tuon suunnitelman.
Tämä on esimerkki epätavallisista kyvyistä.
Kuvittele, mitä Jumala voi tehdä meidän ja kättemme työn kanssa, -
jos uskomme siihen, että Hän voi tehdä epätavallisia asioita.
Uskotaan, että Hän tekee sen ja pidetään kiinni siitä.
Uskon, että Jumala voi antaa sinulle suurta ymmärrystä ja kyvykkyyttä.
Kuuntele, mitä Raamattu sanoo Danielista ja hänen ystävistään.
Dan. 1:17 "Ja Jumala antoi näille neljälle nuorukaiselle -
taidon käsittää kaikki kirjoitukset ja kaiken viisauden".
Jumala antoi heille epätavallisen taidon ymmärtää -
kirjoituksia ja kirjallisuutta.
Kirjallisuus tarkoittaa kirjallisia tekstejä, joilla on taiteellista arvoa.
Raamatun mukaan Jumala antoi näille miehille epätavallisen taidon.
Kirjoituksista tulee mieleen luovuus ja kirjoittaminen.
Uskon, että täällä on ihmisiä, joille Jumala antaa vastaavat taidot -
kuin Danielille ja hänen ystävilleen kirjoitusten ymmärtämiseen.
Joskus Hän antaa ihmisille kykyjä, joita meidän ei tule kieltää -
eikä jättää huomiotta, vaan meidän pitäisi luottaa siihen, -
että Hän tarttuu niihin ja käyttää niitä. Minusta on hienoa, -
että nämä nuoret miehet opiskelivat kirjoituksia, ja heillä oli kyky siihen.
Haluan rohkaista erityisesti nuoria opiskelemaan. Menkää yliopistoon.
Tehkää jotain elämällänne ja uskokaa, että Jumala antaa teille kyvyn siihen, -
niin että olette kurssinne parhaita ja voitte toteuttaa Hänen tahtonsa -
yliluonnollisella tavalla. Uskotaan, että Jumala tekee jotain epätavallista -
niin kuin Hän teki Mooseksen kautta, kun Mooses uskalsi rikkoa sääntöjä.
Uskotaan, että Hän antaa meille erityistä viisautta kuin Joosefille.
Uskotaan, että Jumala antaa meille taitoja kuin VT:n käsityöläisille.
Uskotaan, että Jumala antaa meille viisauden ja kyvyn opiskella.
Jos uskot sen, sano aamen!
Armosi -
syöksyy ylleni
Oi, Pyhä Henki, polta tulen lailla
Kaiken kuluttava tuli, kuluta minut
Tässä läsnäolossasi annan itseni Sinulle, Herra
Kunniasi vuoksi
UUSI HILLSONG-ALBUMI SAATAVANA
Uskon ihmisten potentiaaliin -
ja toivon, että kirjallani on sanottavaa heidän todelliseen elämäänsä.
Asiat alkavat toimia ihmeellisesti, kun rakennamme oikealle perustalle.
Kirjasta on ihmisille apua, koska se on rehellinen.
Hänen koetuksensa osoittavat, että Jumala johtaa hänen elämäänsä.
Tämä mies on elävä todiste Jumalan työstä hänessä.
Hän on todella kantanut ristiään ja ollut tärkeä ase Jumalan työssä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana.
Olen Brian Houston Hillsong TV:stä ja kiitän sinua seurastasi.
Uskon, että Jumala puhuu sinulle ohjelman kautta. Ota se vastaan.
Olen puhunut paljon kirjastani, koska uskon siihen palavasti.
Haluan nähdä sen muuttavan ihmisiä ja kuulla heidän todistuksiaan.
Lähetä minulle kuva itsestäsi lukemassa kirjaa tai kerro viestillä, -
kuinka kirja on vaikuttanut sinuun. Luen viestit, ja ne rohkaisevat minua.
Ne voivat rohkaista myös muita. Siunausta ja muista: Paras on edessä!
Saatat työsi päätökseen, olet ikuisesti vahva rakkaudessasi
Nimesi on varma -
ja taistelet puolestamme
Toivomme on ikuisesti turvattu -
yksin Sinussa
Saatat työsi päätökseen, olet ikuisesti vahva rakkaudessasi
Nimesi on varma -
ja taistelet puolestamme
Toivomme on ikuisesti turvattu -
yksin Sinussa
Me luotamme Jumalaan, Hänen nimeensä panemme toivomme
Tiedän, ettei Jumala järky
Jumala on täällä kanssamme, Hän on jo voittanut...
Suomennos: Anni Lähteenmäki